CELEX: 62016CN0635
Language: hu
Date: 2016-12-08 00:00:00
Title: C-635/16. P. sz. ügy: A Törvényszék (harmadik tanács) T-564/15. sz., Spliethoff’s Bevrachtingskantoor BV kontra Európai Bizottság ügyben 2016. október 11-én hozott végzése ellen a Spliethoff's Bevrachtingskantoor BV által 2016. december 8-án benyújtott fellebbezés

6.3.2017   
            
            
               HU
            
            
               Az Európai Unió Hivatalos Lapja
            
            
               C 70/9
            
         A Törvényszék (harmadik tanács) T-564/15. sz., Spliethoff’s Bevrachtingskantoor BV kontra Európai Bizottság ügyben 2016. október 11-én hozott végzése ellen a Spliethoff's Bevrachtingskantoor BV által 2016. december 8-án benyújtott fellebbezés
   (C-635/16. P. sz. ügy)
   (2017/C 070/14)
   Az eljárás nyelve: angol
   
      Felek
   
   
      Fellebbező: Spliethoff's Bevrachtingskantoor BV (képviselő: Y. de Vries advocaat)
   
      A másik fél az eljárásban: Európai Bizottság
   
      A fellebbező kérelmei
   
   A fellebbező azt kéri, hogy a Bíróság:
   
               —
            
            
               helyezze hatályon kívül a Törvényszék T-564/15. sz. ügyben 2016. október 11-én hozott végzését;
            
         
               —
            
            
               utalja vissza az ügyet a Törvényszékhez;
            
         
               —
            
            
               a Bizottságot kötelezze az eljárási költségek, köztük a Törvényszék előtt felmerült költségek viselésére is.
            
         
      Jogalapok és fontosabb érvek
   
   A Törvényszék tévesen alkalmazta a jogot annak megállapításával, hogy a kereset elfogadhatatlan amiatt, hogy azt a Bizottsággal szemben nyújtották be, holott nem a Bizottság a megtámadott jogi aktus kibocsátója.
   A Törvényszék tévesen alkalmazta a jogot annak megállapításával, hogy a kereset elfogadhatatlan azon az alapon, hogy a megtámadott jogi aktus pusztán ideiglenes jellegű, vagyis nem végleges aktus.
   A Törvényszék tévesen alkalmazta a jogot, amikor visszautasította a Spliethoff arra irányuló kérelmét, hogy a megsemmisítés iránti keresetét kezelje úgy, mintha az a július 31-i határozat (1) ellen irányulna.
   
      (1)  A Bizottság C(2015) 5274 final végrehajtási határozata a többéves munkaprogram alapján 2014. szeptember 11-én kiírt ajánlattételi felhívások nyomán az Európai Hálózatfinanszírozási Eszközből (CEF) a közlekedési ágazatnak nyújtandó uniós pénzügyi támogatásra jogosult ajánlatok listájának megállapításáról [nem hivatalos fordítás]